open-index/open-wikipedia-markdown huggingface dataset:
Bitka pri Megide (609 pred Kr.)

**Bitka pri Megide** alebo **bitka pri Megidde** bola vojenská konfrontácia medzi silami starovekého Egypta a Judského kráľovstva, ktorá sa odohrala v roku 609 pred Kr.. Egypt pod vedením Necha II. spolu s Asýriou bojoval proti Babylončanom.

Egypťania, ktorí sa ponáhľali na pomoc svojim asýrskym spojencom boli zastavení na *Via Maris* pri  Megide armádou Judskeho kráľovstva, vedenou jeho kráľom Joziášom. Egypťania zvíťazili a Joziáš v boji zahynul. Napriek tomu však Egypt nakoniec nebol schopný zabrániť víťazstvu Novobabylonskej ríše nad Asýrčanmi o 4 roky neskôr, v tzv. bitke pri meste Karchemiš.

Kategória:Dejiny Izraela
Kategória:Bitky v Izraeli
Kategória:Bitky Egypťanov
Kategória:Bitky Židov
Kategória:Bitky Asýrčanov
Kategória:Bitky Babylončanov
Kategória:Bitky v Egypte
Sula biela

**Sula biela** (*Morus bassanus* alebo *Sula bassana*) je druh vtáka z čeľade sulovité.

Je to morský vták s ladným aerodynamickým tvarom tela, dlhými, úzkymi končistými krídlami a dýkovitým zobákom. Je perfektne uspôsobená na torpédovité ponáranie za rybami. Hniezdi v hustých kolóniách na strmých neprípustných skalných útesoch nad morom. Vzájomné správanie partnerov má veľa rozmanitých prejavov, ktoré sa uplatňujú počas celého obdobia hniezdenia. Pár, ktorý sa raz utvorí, hniezdi spolu roky, pričom sa každoročne vracia hniezdiť na to isté miesto. Pohlavnú dospelosť dovŕšia suly vo veku troch až piatich rokov. Samica znáša jedno belasobiele vajce. Inkubáciu zabezpečujú obaja partneri. Mladé suly opúšťajú hniezdo vo veku troch mesiacov a spolu s rodičmi odlietajú z hniezdiska. Spočiatku sú hnedé, biele sfarbenie dospelcov dosiahnu až ako päťročné. Sula biela je typický morský vták. Jej sfarbenie je oslnivo biele, okrem čiernych špičiek krídel a žltohnedej zadnej časti hlavy a krku, ktoré kontrastujú s belasými očami a zobákom. Hniezda sú v kolónii rozmiestnené tak, že vtáky hniezdiace na susediacich hniezdach na seba nedosiahnu. Kolónie súl bielych sú osídlené veľmi husto, takže útesy z diaľky vyzerajú, akoby ich pokrýval sneh. Sula biela je pri obrane svojho hniezda veľmi bojovná. Silným zobákom rozdáva údery a štípance. Len málo morských vtákov má také zložité prejavy správania ako sula biela. Lov potravy torpédovaním z výšky a ceremoniál toku sú vyslovene dramatické; veľmi vyvinuté sú aj prejavy rodičovskej starostlivosti o potomstvo. Počas úchvatného ceremoniálu toku partneri šermujú zobákmi, kým sa samici nepodarí utíšiť samca. Sula z výšky 45 metrov vďaka vynikajúcemu stereoskopickému zraku odhadne polohu a vzdialenosť vyhliadnutej ryby. Potom strmhlav pretne hladinu rýchlosťou až 100 km/h. Mláďa sa načahuje do pažeráka rodiča, ktorý mu vyvrhne rybu.

## Súhrnné informácie
* Dĺžka: 80-90 cm
* Hmotnosť: 2,5-5 kg
* Operenie: Pohlavia sú si podobné
* Výskyt: S. Atlantik, Stredomorie
* Migrácia: Čiastočne sťahovavý
* Status: Lokálne bežný
* Biotopy výskytu: Pobrežia, otvorené more a oceán

## Iné projekty

Kategória:Sulovité
Michaëlla Krajiceková

**Michaëlla Krajiceková** (* 9. január 1989, Delft, Holandsko) je holandská tenistka, po otcovi českého pôvodu. Je mladšou sestrou niekdajšieho wimbledonského víťaza Richarda Krajiceka (majú spoločného spomínaného otca). Jej prezývka je *Kleine Kraai - Malá Kraai*. V súčasnosti žije v meste Almere.

## Tenisová kariéra
V roku 2004 sa stala juniorskou svetovou jednotkou. V máji 2005 dosiahla finále vo štvorhre na turnaji WTA (Estoril) spolu so Slovenkou Henrietou Nagyovou. O mesiac neskôr obdržala ako mimoriadny talent až tri divoké karty na Wimbledon. Rozhodla sa hrať v ženskej dvojhre a zmiešanej štvorhre so svojím bratom. Žiaľ, týždeň pred začiatkom sa zranila a odhlásila sa.

### 2005
9. októbra 2005 vyhrala v uzbeckom Taškente svoj prvý titul na okruhu WTA, keď vo finále zdolala domácu Akgul Amanduradovovú.

### 2006
V úvode roku 2006 sa úspešne predstavila na Hopmanovom pohári v austrálskom Perthe, keď sa spolu s Petrom Wesselsom z kvalifikácie prebojovali až do finále, v ktorom po veľmi tuhom boji podľahli favorizovanému  americkému páru, ktoré tvorili Taylor Dent a Lindsay Davenportová. Michaella si svojím tenisovým prejavom získala v Austrálii mnoho fanúšikov.
Na tomto turnaji vyhrala 3 z jej 5 zápasov v dvojhre, porazila Lisu Raymondovú, Giselu Dulkovú a Annu-Lenu Groenefeldovú, prehrala so Samathou Stosurovou a Šuaj Pengovou. V zmiešanej štvorhre zaznamenala bilanciu 3-2 (pomohla poraziť páry Reid/Stosurová, Peng/Sunová, Groenefeldová/Kiefer prehrala s Raymondová/Dent, Dulková/Gaudio). 

Skvelú formu potvrdila na turnaji v tasmánskom Hobarte, kde získala svoj druhý titul, vo finále zmietla Ivetu Benešovú 6:2 6:1

Na Australian Open 2006 dosiahla tretie kolo (jej najväčší úspech na grandslame) V prvom kole zdolala Portoričanku Kristinu Brandiovú, v druhom mladú Indku Saniu Mirzovú. Žiaľ, v treťom kole vzdala s Amélie Mauresmovou za stavu 2:6 kvôli úpalu.

Tretí titul získala 24. júna 2006 na domácej tráve (Hertogenbosch), keď vo finále zdolala mierne favorizovanú Rusku Dinaru Safinovú s prehľadom 6:3 6:4.

Vo Wimbledone 2006 vypadla s Austrálčankou Samanthou Stosurovou po prehre 5:7 3:6 už v prvom kole.

## Finálové účasti na turnajoch WTA (12)

### Dvojhra - výhry (3)

### Štvorhra - výhry (3)

### Štvorhra - prehry (6)

## Výsledky na grandslamoch (dvojhra)

## Iné projekty

## Externé odkazy

*fanúšikovská stránka súrodencov Krajicekových 

Kategória:Holandskí tenisti
Kategória:Súrodenci v tenise
Kategória:Tenisti českého pôvodu
Kategória:Holandské osobnosti českého pôvodu
Kategória:Osobnosti z Delftu
Petrovec (mesto)

náhľad|Vymedzenie územia obce

**Petrovec** alebo v Srbsku aj **Báčsky Petrovec** ( – *Bački Petrovac*) je mesto v srbskej Vojvodine so silným zastúpením Slovákov, ktoré prináleží do rovnomennej obce. Nachádza sa  od Nového Sadu. V roku 2022 tu žilo cca 5 300 obyvateľov, z čoho bolo 88 % Slovákov. Prví Slováci prišli do Petrovca z Málinca v roku 1745 a priviedol ich Matej Čáni.

## Významné objekty
Je v ňom situované slovenské gymnázium *[[Ján Kollár|Jána Kollára]]*, (založené roku 1919 ako prvé gymnázium s vyučovacím jazykom slovenským mimo územia Slovenska a najväčšie gymnázium mimo Slovenska kde sa vyučuje po slovensky) a vysunuté oddelenie somborskej Učiteľskej fakulty. Ale nachádza sa tu aj budova Matice slovenskej v Srbsku a Galéria Zuzany Medvedovej, prvej slovenskej akademickej maliarky vo Vojvodine.

## Populácia mesta
Etnické zloženie z roku 1910:
*Slováci7 335
*Židia107
*Srbi40

Populácia mesta:
*1961: 8 104
*1971: 7 822
*1981: 7 729
*1991: 7 236
*2002: 6 700
*2011: 6 155

## Osobnosti mesta

### Rodáci
* Ján Radomil Kvačala (* 1862 - † 9. 1934) slovenský pedagóg, osvetový pracovník, zakladateľ komeniológie, cirkevný historik a evanjelický farár
* Gustav Maršal Petrovský (* 1862 - † 1916), slovenský spisovateľ
* Pavel Mučaji (* 11. októbra 1929 - † 12. októbra 2014) slovenský básnik, spisovateľ pre deti, prekladateľ 
* Zuzka Medveďová ( 5. októbra 1897 - †  1. februára 1985 ) prvá akademická maliarka vojvodinských Slovákov
* Kvetoslava Benková (* 1951 - † 2014), slovenská speváčka
* Andrej Sirácky ((*9.12.1900, Petrovec, Vojvodina - † 29.09.1988, Bratislava), slovenský sociológ, filozof, politológ a komunista

### Pôsobiaci v Petrovci
* Michal Godra (* 1801 - † 1874), slovenský básnik, jazykovedec, publicista a učiteľ
* Karol Miloslav Lehotský (* 1846 - † 1915), prvý slovenský vojvodinský akademický maliar
* Ján Čajak (* 1863 - † 1944), slovenský spisovateľ a prekladateľ
* Janko Kráľ (* 24. apríl 1822, - † 23. máj 1876), slovenský národný buditeľ, predstaviteľ romantizmu a jeden z najvýznamnejších a najradikálnejších básnikov štúrovskej generácie.

## Partnerské mestá
*  Babušnica, Srbsko
*  Martin, Slovensko
*  Nitra, Slovensko
*  Ružomberok,  Slovensko
*  Stará Ľubovňa,  Slovensko
*  Vukovar,  Chorvátsko
*  Kirchheim unter Teck,  Nemecko

## Galéria

Galerije Zuzke Medvedjove.JPG|Galéria Zuzky Medveďovej
Bački Petrovac, Evangelical Church.jpg|Veža evanjelického kostola
Bački Petrovac - Serbia - The oldest house in town.JPG|Najstarší dom v meste, prelom 18. a 19. storočia (dnes malé múzeum)


## Iné projekty

## Referencie

## Externé odkazy
* Oficiálna stránka
* Stránka Gymnázia Jána Kollára v slovenčine 
* Miesto stretávania vojvodinských Slovákov
* Stránka o meste Báčky Petrovec
* Matica slovenská v Srbsku 
* Týždenník Hlas Ľudu
* Muzeum vojvodinských Slovákov


Kategória:Mestá v Srbsku
Kategória:Sídla Slovákov v Srbsku
Burda

**Burda** môže byť:
*geografický názov pre:
**pohorie na Slovensku, pozri Burda (pohorie)
**osadu pri Tisovci, pozri Burda (osada)
**sedlo vo Veporských vrchoch, pozri Burda (sedlo)
**jaskyňu v Revúckej vrchovine, pozri Burda (jaskyňa)

*skrátene: arabská báseň Kasída Burda
*skrátene: médiová skupina Hubert Burda Media 
*módny časopis vydávaný touto skupinou, pozri Burda Moden a Burda Spezial

*osoba:
**nemecká podnikateľská rodina, ktorej patrí Hubert Burda Media:
***Aenne Burda (†)
***Franz Burda (†)
***Franz Burda (mladší)
***Frieder Burda
***Hubert Burda 
**Hynek Burda (český zoológ)
João Pereira

**João Pereira**, známy pod prezývkou **Jamba** (* 10. júl 1977, Benguela), je angolský futbalista hrajúci na poste obrancu. Meria 182 cm, váži 78 kg. Pravidelne hrá za Angolu, za ktorú hral aj na Majstrovstvách sveta 2006 v Nemecku.

Prezývka *Jamba* v jazyku umbundu, ktorým sa hovorí v južnej Angole, znamená slon.

## Kluby
* 1996–1997  Primeiro Maio
* od roku 1997  AS Aviação

Kategória:Narodenia v 1977
Kategória:Angolskí futbalisti
Kategória:Hráči Majstrovstiev sveta vo futbale 2006
Salmonelová meningitída

**Salmonelová meningitída** alebo **salmonelový zápal mozgových blán** je veľmi vzácnym typom meningitídy, ktorá je vyvolaná baktériou rodu Salmonella. Salmonelová meningitída spôsobuje menej ako 1&nbsp;% bakteriálnych meningitíd u novorodencov a menej ako 0,3&nbsp;% u starších detí a dospelých. Ohrození sú najmä predčasne narodení a jedinci s poruchami imunity.

Zvláštnosťou tohto typu meningitídy je, že zdrojom infekcie bol v niekoľkých prípadoch plaz chovaný v domácnosti. Preto by sa kontaktu s takýmito zvieratami mali vyhýbať deti do 5 rokov, tehotné ženy, starší ľudia a ľudia s poruchami imunity. Pri prípadnom kontakte sa odporúča zvýšená osobná hygiena a vybavenie terária by sa nemalo nachádzať ani čistiť v kuchyni.

## Zdroj
*www.meningitis.org 

Kategória:A02 Iné infekcie salmonelami
Kategória:Zápalové ochorenia
Mediamatika

* **Mediamatika** je hraničná, humanitne orientovaná vedná disciplína, zaoberajúca sa skúmaním základných kategórií, zákonitostí komunikácie i dôsledkov konvergencie telekomunikačných technológií, informatiky, elektronických médií a počítačových sietí (napr. Internetu) na intrapersonálne i interpersonálne, spoločenské i multikulturálne formy komunikácie. 
* pracuje so všetkými formami informácie – textovou, vizuálnou, multimediálnou, sociálnou, interaktívnou 
* prináša najnovšie poznatky z oblasti digitalizácie informačných obsahov. 

Dôraz sa kladie najmä na:
* humánne aspekty – objasnenie komunikačnej gramotnosti a schopnosti komunikovať jednotlivca i skupín; výskum nových foriem komunikácie a práce s informáciami, objasnenie princípov ekonomizácie, zvýšenia atraktivity a efektivity interakcií, komunikačné štýly, ich funkcia a účel, štandardy a pod.,
* teoreticko-metodologické aspekty – filozofické otázky, interdisciplinárne vzťahy a súvislosti mediamatiky – technické, prírodné, matematické, humanitné vedy, kultúra, umenie a pod. Analýza aktuálneho stavu, naznačenie vývojových procesov, trendov v ľudskej civilizácií, pozitívne i negatívne dôsledky v individuálnom, skupinovom a spoločenskom živote (multikultúra, globalizácia a i.),
* technologické aspekty – vývojové trendy v oblasti informačno-komunikačných technológií, využitie v praxi, napr. v oblasti informačnej vedy, žurnalistiky, v tvorbe multimediálnych diel, a všeobecne v oblasti výchovy a vzdelávania, v ekonomickej, obchodnej a výrobnej praxi, turistike, reklame, architektúre, medicíne, umení, v hobby aktivitách,
* aspekty masovej komunikácie – podstata, štruktúra a sprostredkovanie komunikácie novými masmédiami, komunikačné správanie, rozsah komunikácie, proces oznamovania významov, symbolov, informácií, ich hodnotenie, vyvolávanie určitých reakcií, podnecovanie správania a pod.,
* obchodné aspekty – výskum zmien v hodnotovom systéme, hodnotový reťazec, elektronické obchodovanie a pod.,
* legislatívne aspekty – autorské práva, vytváranie legislatívneho rámca pre nové formy komunikácie a regulácie prostredia, ochrana súkromia a pod.
**Mediamatika** je študijný program, ktorý:
* sa zaoberá najmä informáciou, komunikáciou, médiami a digitálnou dokumentáciou,
* učí študentov digitálne informácie vyhľadávať, tvoriť, spracovať, spravovať a organizovať, sprostredkovať a sprístupňovať najmä na internete,
* pracuje so všetkými formami informácie – textovou, vizuálnou, multimediálnou, sociálnou, interaktívnou,
* prináša najnovšie poznatky z oblasti digitalizácie informačných obsahov,
* je určený pre prax – informačný manažment, tvorba obsahu, nové médiá a ochrana informácií,
**Kde študovať mediamatiku :**

* Univerzita Komenského; Ústav mediamatiky, P. O. Hviezdoslava 21, Martin

Kategória:Knižničná a informačná veda
Tiraspol

**Tiraspol** (, , ) je mesto v juhovýchodnom Moldavsku na rieke Dnester. Tiraspol je hlavným mestom Podnesterskej moldavskej republiky, ktorá však doteraz nebola žiadnym štátom uznaná. Sídlo tu má aj prezident tejto samozvanej republiky Igor Smirnov, rovnako ako aj vláda tohto poloprezidentského nikým neuznaného štátu. V roku 2005 žilo v Tiraspole 158 000 obyvateľov.

## História
Tiraspol bol založený roku 1792 Alexandrom Suvorovom. Názov pochádza z gréckych slov *Tyras* (staroveký názov pre rieku Dnester) a *polis*mesto. V rokoch 19291940 bolo do Tiraspolu prenesené hlavné mesto Moldavskej ASSR, autonómneho celku v rámci Ukrajinskej SSR, sídliaceho od svojho vzniku roku 1924 v Balte. V roku 1940 obsadil Besarábiu Sovietsky zväz, ale od augusta 1941 do apríla 1944 bola opäť okupovaná fašistickým Rumunskom. Potom sa mesto stalo natrvalo súčasťou Moldavskej SSR až do roku 1990, keď tu bola vyhlásená medzinárodne neuznaná nezávislosť Podnesterska. 

Tvár mesta, ktoré je tvorené predovšetkým blokmi panelových sídlisk a reprezentatívnymi budovami v sovietskom štýle, sa od dôb ZSSR takmer nezmenila. Mesto leží na dôležitej cestnej a železničnej spojnici Odesa-Kišiňov. Kvôli problémom s príslušníkmi tamojšej colnej správy a neústretovosťou podnesterských úradov bola však v marci 2007 osobná železničná doprava zastavená a niektoré autobusové spoje boli presmerované cez mesto Căușeni, aby sa vyhli podnesterskému územiu.

Po rusko-gruzínskom konflikte roku 2008 uzavrel Tiraspol, hlavné mesto neuznaného štátu, partnerstvo s mestami Suchumi a Cchinvali, sídlami ďalších medzinárodne neuznávaných štátov podporovaných Ruskom.

### Židia a antisemitizmus
Tiraspol mal význačnú židovskú komunitu (29 % v roku 1926), ktorá sa mnohokrát stala predmetom antisemitských útokov. Tie sa znovu objavili v roku 2001 a 2004, keď bolo zničených 70 náhrobkov na židovskom cintoríne (miestne úrady sa odmietli podieľať na náprave škôd) a došlo aj k pokusu o podpálenie miestnej synagógy.

## Partnerské mestá
*  Bălţi, Moldavsko

## Galéria

Central street of Tiraspol.jpg|thumb|right|Hlavná ulica v meste
Medals of Tiraspol Transnistria.jpg|thumb|right|Dožitky socializmu v Tiraspole


## Iné projekty

## Externé odkazy
* Tiraspol
* Tiraspol Times 
* Pridnestrovie.net: Tiraspol 

Kategória:Mestá v Moldavsku
Kategória:Mestá v Podnestersku
Bendery

right|thumb|Bendery

**Bendery** (Бендеры po rusky) alebo **Tighina** (Тигина v moldavskej cyrilike) je mesto v Podnestersku, v jednom z regiónov Moldavska. V roku 2005 tu žilo 142&nbsp;000 obyvateľov. Patrí medzi podnesterské mestá s veľmi významnou rumunskou populáciou.

## Iné projekty

## Externé odkazy
* Portál mesta

Kategória:Mestá v Moldavsku
Balti

**Balti** môže byť:
*pobaltské etnikum, staršie Baltovia, pozri Balti (Pobaltie)
*etnikum v Baltistáne a okolí, synonymum Baltí, Baltovia, pozri Baltí (etnikum)
*jazyk tohto baltistánskeho etnika, synonymum baltčina, pozri baltí (jazyk)
*vizigótska vládnuca dynastia (395 – 531), pozri Balti (dynastia)
*jedna z Elektrární Narva v Estónsku, pozri Elektrárne Narva
*druh jedla, pozri Balti (jedlo)
*Bianca Balti, talianska topmodelka

## Pozri aj
*Bălți
Bălți

thumb|Radnica
**Bălți** je tretie najväčšie mesto Moldavska a významné mesto severu krajiny. Nachádza sa na malej rieke Răut, v hornatej oblasti, ktorá bola kedysi pokrytá lesmi, dnes je však už skultivovaná. Má okolo 127&nbsp;000 obyvateľov.

## Partnerské mestá
* Gyula, Maďarsko
* Chmeľnyckyj, Ukrajina
*  Izmir, Turecko
* Lakeland, Florida, USA
*  Larissa, Grécko
*  Miercurea Ciuc, Rumunsko
* Orša, Bielorusko
*  Płock, Poľsko
* Podoľsk, Rusko
* Smoľan, Bulharsko
*  Stryj, Ukrajina
*  Tiraspol, Moldavsko
* Vicebsk, Bielorusko

## Iné projekty

## Externé odkazy
* Oficiálna stránka

Kategória:Mestá v Moldavsku
Moldavčina

**Moldavčina** () je označenie pre rumunčinu používané v Moldavsku. Do roku 2023 sa z politických dôvodov termín „moldavčina“ nachádzal aj v samotnej ústave Moldavska, no v marci daného roka moldavský parlament rozhodol tento termín nahradiť pojmom „rumunčina“.

Bývalé odštiepenie moldavčiny od rumunčiny býva považované za ukážkový príklad tzv. jazykového separatizmu.
Pojem „moldavčina“ sa vzťahuje na niektoré štátne okruhy, zatiaľ čo na všetkých ostatných úrovniach sa používa označenie „rumunčina“. Pred druhou svetovou vojnou patrila vtedajšia Besarábia Rumunsku a reč, ktorá sa na danom území používala, bola považovaná za moldavský dialekt rumunčiny. V roku 1940 v súlade s Ribbentrop-Molotovovým paktom územie anektoval Sovietsky zväz. Úradný jazyk bol premenovaný na moldavčinu, aby sa tak pretrhli všetky zväzky s Rumunskom, bývalým „kapitalistickým utláčateľom“, a aby sa ospravedlnila anexia. Latinka bola podľa ruského vzoru nahradená cyrilikou. Obyvateľstvo bolo zároveň počas sovietskej nadvlády nútené učiť sa ruštinu, znalosť ktorej bola nevyhnutnou podmienkou kariérneho a spoločenského postupu.

V roku 1989 bola moldavčina vyhlásená za oficiálny jazyk Moldavska a bol opätovne zavedený rumunský variant latinky. Cyrilika sa však aj napriek tomu ďalej často používa, v Podnestersku sa moldavčina písaná cyrilikou naďalej úradným jazykom. Ústava z roku 1991 vyhlásila moldavčinu za úradný jazyk.

V roku 2003 bol vydaný rumunsko-moldavský slovník, čo malo vytvoriť dojem, že sa v týchto krajinách rozpráva rozličnými jazykmi. Krok bol kritizovaný v oboch štátoch. V roku 2006 sa užívatelia rumunskej Wikipédie rozhodli naďalej rozvíjať už len verziu v latinke.

Napriek snahám od odštiepemie sa lingvisti sa zhodujú v tom, že spisovná moldavčina je v podstate totožná so spisovnou rumunčinou. Hovorová reč z veľkej časti zodpovedá moldavskému dialektu, ktorý sa používa na východe Rumunska v oblasti, ktorá pôvodne patrila pod historické územie Moldávie.

V marci 2023 moldavský parlament definitívne uznal moldavčinu za totožnú s rumunčinou.

## Referencie

## Iné projekty


Kategória:Moldavsko
Kategória:Románske jazyky
Kategória:Jazyky v Moldavsku
Kategória:Jazyky v Sovietskom zväze
Visoko

náhľad|Panoráma mesta
náhľad|Poloha mesta

**Visoko** je mesto a centrum rovnomennej obce v centrálnej časti Bosny a Hercegoviny, na sútoku riek Bosna a Fojnička, asi 25 km severozápadne od Sarajeva. Má asi 17 000 obyvateľov. Administratívne prináleží do kantónu Zenica-Doboj Federácie Bosny a Hercegoviny.

Mesto je významným strediskom kožiarskeho priemyslu.

## Údajné pyramídy nad mestom
Mesto sa v poslednej dobe dostalo do pozornosti vďaka vrchom v okolí mesta, ktoré pre svoj tvar niektorí ľudia považovali za starobylé pyramídy. Výskumu sa chopil amatérsky archeológ Semir Osmanagič, ktorý tvrdí, že vrchy okolo mesta sú pyramídy postavené minimálne 30 000 rokov pred Kristom, čím by sa stali najstaršími zo všetkých známych pyramíd. Najvyššia z týchto pyramíd by tak svojou úctyhodnou výškou 220 metrov o tretinu predbehla Cheopsovu pyramídu v Egypte. Okrem údajných pyramíd sa v okolí našli aj podzemné priestory. Tieto zistenia však popiera väčšina vedcov, ktorí tvrdia, že ide o prekrucovanie faktov a v skutočnosti ide o prírodný výtvor.

Domáci obyvatelia verziu o pyramíde podporujú, pretože sa vrch stal najväčšou turistickou atrakciou mesta a pritiahol množstvo zvedavcov.

## Iné projekty

## Referencie

Kategória:Mestá v Bosne a Hercegovine
Eurodance

**Eurodance** (iné názvy: **eurohouse**, **eurotechno**, **Euro-NRG** a v Európe **hands up**) je žáner tanečnej hudby obľúbený najmä v Európe, Oceánii a Južnej Amerike, predovšetkým v rokoch 1992 – 1996. Spája v sebe množstvo prvkov z House, Hi-NRG a predovšetkým Italo disco.

Sú preň charakteristické výrazné ženské vokály a jednoduchý refrén, čiastočne s mužským rapom, výrazné basy v rozsahu od 110 do 150 úderov za minútu so syntetizovanými rytmickými figúrami.

Eurodance získal svoje meno vďaka faktu, že bol populárny predovšetkým v Európe a produkovaný hlavne v Taliansku, Nemecku a Holandsku. V tomto štýle produkovali hudbu stovky rozmanitých zoskupení.

Ide o výrazne komerčnú hudbu. Môžeme ju považovať za dôsledok komercionalizácie v hudobnom biznise. Niektorí producenti, ako napríklad Švéd Max Martin alebo Talian Larry Pignagnoli, stáli za tuctom rôznych zoskupení. Ak členovia týchto formácii začali mať príliš veľké finančné požiadavky, mohli dostať výpoveď a byť nahradení inými ľuďmi. Len niekoľko skupín sa udržalo na scéne tak dlho, že stihli vydať viac ako jeden či dva albumy. V tomto ohľade patria medzi najúspešnejších holandskí 2 Unlimited a nemecká formácia Scooter (hoci ten má vo svojej hudbe silné buričské elementy a blíži sa k hardcore štýlu).

Treba tiež podotknúť, že množstvo vokalistiek bolo vyberaných skôr na základe svojho zovňajšku ako talentu. Na koncertoch bol často využívaný plejbek, občas sa dokonca pri nahrávaní využívali iné speváčky ako na koncertoch. Niektoré skupiny, ako Captain Jack či Dr. Bombay si vytvárali humorný imidž. E-rotic upútala pozornosť svojimi erotickými textami a videoklipmi.

Niektorí interpreti, ako Aqua, Daze alebo Hit'n'Hide sa často za predstaviteľov tohto štýlu nepovažujú, ale bývajú zaraďovaní do tzv. bubblegum popu. Takéto skupiny  pochádzajú predovšetkým z Dánska.

Eurodance si získal značnú nepriazeň podobnú tej, akú zažívala disko hudba v 70. rokoch. A podobne ako v tomto období, i kritici eurodance považujú tento žáner za podradný a príliš komerčný.

## Príklady
### Piesne
* "It's My Life" (1992) od Dr. Alban
* "More And More" (1992) od Captain Hollywood Project
* "Rhythm Is A Dancer" (1992) od Snap!
* "No Limit" (1993) od 2 Unlimited 
* "Mr. Vain" (1993) od Culture Beat
* "What Is Love" (1993) od Haddaway 
* "Rhythm Of The Night" (1993) od Corona
* "Think About The Way" (1994) od Ice MC
* "Feel The Heat Of The Night" (1994) od Masterboy
* "Everybody" (1994) od DJ BoBo
* "Scatman (Ski Ba Bop Ba Dop Bop)" (1994) od Scatman John
* "Captain Jack" (1995) od Captain Jack
* "Be My Lover" (1995) od La Bouche 
* "Coco Jambo" (1996) od Mr. President
* „Blue (Da Ba Dee)“ (1998) od Eiffel 65

## Najvýznamnejší umelci a predstavitelia žánru

## Slovenskí predstavitelia žánru

## Externé odkazy
* Encyklopédia Eurodanceu
* Magazyn Eurodanceu


Eurodance
Kategória:Disko
Stály dvor medzinárodnej spravodlivosti

[thumb|300px|right|Mierový palác v Haagu. V rokoch 1922 - 1938 sídlo Stáleho súdu medzinárodnej spravodlivosti. Dnes sídlo [Medzinárodný súdny dvor|Medzinárodného súdneho dvora]] 
**Stály dvor medzinárodnej spravodlivosti**, skrátene **SDMS** (, skrátene *PCIJ*, , skrátene *CPJI*) bol prvý celosvetový medzinárodný súd. Bol vytvorený na základe článku XIV Paktu Spoločnosti národov. Štatút Stáleho súdu medzinárodnej spravodlivosti bol prijatý Spoločnosťou národou 13. decembra 1920 nadobudol platnosť 8. októbra 1921. Prvé formálne zasadnutie SDMS sa uskutočnilo 15. februára 1922.

V rozmedzí rokov 1920 - 1940 SDMS riešil 29 sporových konaní medzi štátmi a vydal 27 poradných posudkov. SDMS zanikol v roku 1946. Jeho nástupcom je Medzinárodný súdny dvor, ktorý bol vytvorený ako jeden z hlavných orgánov Organizácie Spojených národov.

Kategória:Medzinárodné súdne inštitúcie
Kategória:OSN
Gilby Clarke

**Gilby Clarke** (* 17. august 1962, Cleveland, Ohio, USA) je americký hudobník, gitarista a skladateľ, známy predovšetkým ako gitarista americkej hard rockovej skupiny Guns N’ Roses, v ktorej pôsobil v rokoch 1991-1994, a v ktorej nahradil gitaristu Izzyho Stradlina, po jeho odchode v roku 1991.

## Biografia
V detstve hrával na hudobné nástroje a zanedbával školu. Na začiatku 80. rokov bol členom popovej skupiny Candy, ktorá vydala svoj jediný album *Whatever Happened To Fun*, potom sa dostal do metalovej skupiny Kill For Thrills.

V roku 1994 vydal album Pawnshop Guitars, ktorý obsahoval príspevky od priateľov a všetkých členov Guns N’ Roses. V tom istom roku ho frontman Axl Rose vyhodil. 

Odvtedy vydal tri ďalšie albumy The Hangover, Rubber and 2002's Swag a 99 Live. Gilby tiež vystupoval v Slashovej kapele Slash's Snakepit na albume It's Five O'Clock Somewhere, prispel niektorými gitarovými pasážami, piesňou „Monkey Chow“ a objavil sa na turné. Okrem toho vystúpil ako hosť skupiny L.A. Guns na albume Shrinking Violet, ktorý aj produkoval.

Clarke je v súčasnej dobe členom **The Starfuckers** a hral tiež so skupinou MC5 na ich európskom turné v roku 2005. 

V roku 2006 sa Clarke vydal na sólo turné naprieč Amerikou a Európou. Teraz je členom skupiny Supernova, ktorú založili bývalý basgitarista skupiny Metallica Jason Newsted a bubeník Motley Crue Tommy Lee. Chcú využiť budúci ročník televízneho programu Rock Star, aby našli speváka. 

## Guns N’ Roses
Clarke sa pridal k Guns N’ Roses v roku 1991 po odchode pôvodného gitaristu Stradlina. Vystupoval s kapelou na ich obrovskom turné Use Your Illusion Tour v rokoch 1991 až 1993 a tiež sa objavil na albume The Spaghetti Incident?.

Krátko predtým skupina nahrala cover verziu piesne skupiny Rolling Stones "Sympathy for the Devil" pre film Rozhovor s upírom. Paul Tobias, dlhoročný Rosov priateľ, nahradil Clarka, ktorý bol vyhodený kvôli údajnému nedostatku kreativity. 

Clarke sa objavil spolu s Tracii Gunsom na albume *The Roots of Guns N’ Roses* vydaného v roku 2004. Album obsahoval demo nahrávky budúcich piesní Guns N’ Roses ako „Reckless Life“ a „Anything Goes“ nahraté Axlovou predchádzajúcou kapelou Hollywood Rose v strede 80. rokov.

## Diskografia
### Albumy a EP
* *[[Pawnshop Guitars]]* (1994)
* *[[Blooze]]* (1995)
* *[[The Hangover]]* (1997)
* *[[Rubber]]* (1998)
* *[[99 Live]]* (1999)
* *[[Swag]]* (2002)

Kategória:Členovia skupiny Guns N’ Roses
Kategória:Rockoví gitaristi USA
Kategória:Heavymetaloví gitaristi USA
Kategória:Skladatelia modernej hudby USA
Kategória:Osobnosti z Clevelandu (Ohio)
Hodinový uhol

**Hodinový uhol** v astronómii je definovaný ako rozdiel medzi aktuálnym hviezdnym časom a rektascenziou objektu.

:HAobj = LST - \alphaobj

Hodinový uhol teda vyjadruje, aký interval hviezdneho času uplynul odvtedy, čo bol objekt na lokálnom meridiáne. Je to aj uhlová vzdialenosť medzi objektom a meridiánom vyjadrená v hodinách, pričom 1 hodina = 15 stupňov.

Napríklad, ak hodinový uhol objektu je rovný 2,5 hodiny, prešiel lokálnym meridiánom pred 2 a pol hodinami a v súčasnosti je 37,5 stupňa západne od meridiánu. Negatívny hodinový uhol vyjadruje čas, ktorý uplynie, kým objekt prejde lokálnym meridiánom. Ak je hodinový uhol nulový, znamená to, že objekt sa nachádza na meridiáne.

Kategória:Sférická astronómia
Hviezdny čas

**Hviezdny čas** alebo **siderický čas** je čas meraný podľa denného pohybu jarného bodu, čo je veľmi blízke, ale nie identické s pohybom hviezd. Líši sa o precesiu jarného bodu relatívne vzhľadom na hviezdy.

Kategória:Kalendáre
Vinea

náhľad|Vinea
**Vinea** je značka sýteného nealkoholického nápoja vyrábaného z hroznového muštu. Je svetložltej alebo červenej farby a má muškátovú arómu. Vineu miešali kolektív slovenských vinárskych odborníkov na čele s doc. Ing. Jánom Farkašom v roku 1973. Vychádzali, podobne ako aj producenti maďarskej Márky tiež z roku 1973, zo základného hroznového nápoja už rozšíreného v tejto oblasti, z Traubisody, vytvorenej rakúskym enológom Lenzom Moserom. Výroba nealkoholických hroznových muštov a sód existovala už v 19. stor. Vinea sa vyrába od roku 1974. V minulosti Vineu vyrábali dva závody - Malokarpatský vinársky podnik, a.s., Pezinok (ďalej len MVP) a Víno Nitra, a.s. 

Po spore o ochrannú známku sa jediným výrobcom stal MVP, neskôr Vitis Pezinok, s.r.o. Počnúc 31. januárom 2008 sa vlastníkom ochrannej známky Vinea stala firma Kofola, a.s. Rajecká Lesná. 

Vinea získala celý rad domácich aj medzinárodných ocenení a v osemdesiatych rokoch 20. storočia sa vďaka nadmernému exportu do USA stala na Slovensku nedostatkovým tovarom. V súčasnosti sa vyrába vo viacerých variantoch, okrem sýtenej aj v nesýtenej verzii, v balení PET 1,5 l a 0,5 l, alebo v sklenenej fľaši 0,25 l.

Od 29. júna 2011 je Vinea k dispozícii aj v ružovom variante Vinea rosé.

## Externé odkazy
*oficiálna stránka Vinea
*Kofola, vinea, horalka, jar a ďalší, čo prežili

Kategória:Nealkoholické nápoje
Kategória:Slovenské nápoje
Medzinárodný trestný tribunál pre bývalú Juhosláviu

[right|thumb|Sídlo MTTJ v [Haagu]] 
  
**Medzinárodný trestný tribunál pre stíhanie osôb zodpovedných za závažné porušenia medzinárodného humanitárneho práva spáchané na území bývalej Juhoslávie od roku 1991**, bežne označovaný len ako ** Medzinárodný trestný tribunál pre bývalú Juhosláviu (MTTJ)** (po anglicky *International Criminal Tribunal for Former Yugoslavia*, ICTY; po francúzsky * Tribunal Pénal International pour l'ex-Yougoslavie*, TPIY) bol zriadený na základe rezolúcie Bezpečnostnej rady OSN č.827 z roku 1993, ako reakcia na závažné porušenia medzinárodného humanitárneho práva na území bývalej Juhoslávie od roku 1991 a s tým súvisiace ohrozenie medzinárodného mieru a bezpečnosti. Sídlo MTTJ sa nachádza v holandskom Haagu. 

## Zloženie
MTTJ sa skladá zo senátov pozostávajúcich zo 16 stálych sudcov a 13 ad litem sudcov, ktorí sú volení Valným zhromaždením OSN na obdobie 4 rokov (stáli sudcovia s možnosťou opätovného znovuzvolenia).

## Pôsobnosť
Medzinárodný trestný tribunál pre bývalú Juhosláviu mal právomoc trestne stíhať osoby, ktoré sa dopustili vážneho porušenia medzinárodného humanitárneho práva na území bývalej Juhoslávie od roku 1991. Týmito trestnými činmi sú:

* závažné porušenia Ženevských dohovorov z roku 1949,
* vojnové zločiny
* spáchanie genocídy,
* zločiny proti ľudskosti.

MTTJ vykonáva jurisdikciu len nad **fyzickými osobami** (nie organizáciami, politickými stranami, právnickými osobami a pod.).

Jurisdikcia MTTJ vo vzťahu k národným súdom je konkurujúca. MTTJ je však národným súdom nadradený a v ktoromkoľvek štádiu konania ich môže požiadať, aby bola vec podrobená jeho právomoci.

## Konanie
thumb|Serge Brammertz, prokurátor Medzinárodného trestného tribunálu pre bývalú Juhosláviu

Vyšetrovanie sa začína na podnet prokurátora *ex officio* alebo na jeho podnet na základe informácií od jednotlivcov, vlád, medzinárodných organizácií alebo mimovládnych organizácií. V konaní sa uplatňujú základné zásady súdneho konania ako *ne bis in idem*, prezumpcia neviny, zásada spravodlivého a rýchleho konania, plne sa rešpektujú práva obvineného, chránia svedkovia a obete, poskytuje sa možnosť využitia advokátov *ex officio*. Počas konania sa obvinený nachádza vo väzbe. Najprísnejší trest, ktorý môže byť uložený obvinenému je trest odňatia slobody na doživotie. Tresty sa vykonávajú v niektorom zo štátov, ktorý s OSN podpísal dohodu o prijatí osôb odsúdených MTTJ.

Svoju činnosť MTTJ ukončil v roku 2017.

Kategória:Medzinárodné súdne inštitúcie
Kategória:Medzinárodné trestné právo
Kategória:OSN
Dlhosrstý vipet

**Dlhosrstý vipet** je psie plemeno neuznané v FCI. Bolo vyšľachtené v USA.

## Vzhľad a povaha
Dlhosrstý vipet je štíhly a elegantný pes s dlhou hlavou, tmavými očami a nosom. Má malé uši, dlhé nohy, štíhle telo a dlhý chvost. Vďaka jemnej srsti lepšie znáša vyššie aj nižšie teploty ako krátkosrstý vipet. Srsť môže byť sfarbená rôzne (biela, čierna, hnedá, červená, plavá, krémová, modrá apod.). Dlhosrstý vipet má pôsobiť atleticky a elegantne. 

je priateľský, inteligentný a temperamentný pes. Jeho zaradenie medzi chrty naznačuje, že je to pes loviaci zrakom, v dnešnej dobe vhodný najmä na psie športy (coursing). 

## História
Písomne je existencia dlhosrstého vipeta doložená už v renesancii. Časom sa však viac uplatnil krátkosrstý variant a dlhosrstý vipet upadol takmer do zabudnutia. 

V 50. rokoch 20. storočia sa americký chovateľ Walter Wheeler rozhodol oživiť toto takmer vyhynuté plemeno. Vo svojej chovateľskej stanici Windsprite Whippet Kennels odchovával dlhosrsté šteňatá na krátkosrstých rodičoch s recesívnym génom pre dlhú srsť. V roku 1981 založili chovatelia dlhosrstých vipetov prvú asociáciu plemena - The Long Haired Whippet Association, ktorá mala za úlohu propagovať toto plemeno a tak podnietiť jeho väčšie rozšírenie. 

Dnes je dlhosrstý vipet uznaný v Continental Kennel Club (CKC) a niektorých menších kynologických kluboch v Spojených štátoch. Plemeno sa vyskytuje najmä v Spojených štátoch a Kanade, zopár jedincov sa však nájde aj v Európe (Spojené kráľovstvo, Švajčiarsko, Francúzsko a Nemecko). 

## Externé odkazy
* International Windsprite Club (IWC)

Kategória:Chrty
Kategória:Plemená psov z USA
Adams (sopka)

**Adams** je v súčasnosti neaktívna sopka v pohorí Kaskádové vrchy, nachádzajúcich sa v štáte Washington v USA. Je to tretia najvyššia sopka v Kaskádových vrchoch (po Rainieri a Shaste). Hora nesie meno po Johnovi Adamsovi - druhom americkom prezidentovi. Pôvodní obyvatelia Ameriky ju nazývali **Pahto**.

Sopka vznikla v pleistocéne. Odvtedy mala niekoľko eruptívnych cyklov, prerušených dlhými obdobiami nečinnosti, vtedy bola erodovaná ľadovcami pokrývajúcimi vrchol. Adams je typický stratovulkán, jej stavba je tvorená andezitovými, dacitovými  a bazaltovými lávovými prúdmi, striedanými s depozitmi pyroklastických prúdov.

Adams nie je úplne vyhasnutý, dôkazmi jej neukončenej aktivity sú emisie plynov a termálne pramene. Možné erupcie v budúcnosti sú potencionálne nebezpečné - hrozí deštrukcia stien vulkánu, nakoľko tieto sú silne poškodené hydrotermálnymi premenami.

## Iné projekty

## Externé odkazy
* www.volcano.si.edu - stratovulkán Adams na Global Volcanism Program 

Kategória:Sopky Washingtonu
Kategória:Stratovulkány
Kategória:Trojtisícovky v USA
Glacier Peak

**Glacier Peak** je v súčasnosti neaktívna sopka, nachádzajúca sa na území štátu Washington v USA, v pohorí Kaskádové vrchy. Nakoľko na ňu nie je priamy výhľad z väčších miest, je často prehliadaná, aj keď je spolu so sopkou Saint Helens jediná vo Washingtone, ktorá spôsobila veľkú explozívnu erupciu za posledných 15&nbsp;000&nbsp;rokov.

Približne pred 13&nbsp;000&nbsp;rokmi sopka vyvrhla v deviatich erupciách enormné množstvá dacitovej tefry a popola (viac ako erupcia Saint Helens v roku 1980), čo bola najväčšia erupcia v Kaskádach od konca poslednej ľadovej doby.

Ďalším vulkanickým fenoménom sopky  boli početné laháry a pyroklastické prúdy zbiehajúce po svahoch. Dôkazom toho sú 2&nbsp;m hrubé usadeniny lahárov v údolí rieky Stillaguamish, vzidalené viac ako 90&nbsp;km od sopky.

## Iné projekty

## Externé odkazy
* www.volcano.si.edu - stratovulkán Glacier Peak na Global Volcanism Program 

Kategória:Sopky Washingtonu
Kategória:Stratovulkány
Kategória:Trojtisícovky v USA
Kategória:Kaskádové vrchy
Bachelor

**Bachelor** je v súčasnosti neaktívna sopka, nachádzajúca sa v štáte Oregon v USA. Erupcie stratovulkánu, tvoreného bazaltovými a andezitovými lávami nemali dlhé trvanie - sopka začala svoju činnosť približne pred 15&nbsp;000&nbsp;rokmi a posledná erupcia sa odohrala pred približne 8&nbsp;000&nbsp;rokmi. V súčasnosti nejaví žiadne známky aktivity, vulkanológovia ju považujú za úplne vyhasnutú.

## Externé odkazy
* www.volcano.si.edu  - stratovulkán Bachelor na Global Volcanism Program 

Kategória:Sopky Oregonu
Kategória:Stratovulkány
Kategória:Dvojtisícovky v USA
Lassen Peak

**Lassen Peak** je v súčasnosti neaktívna sopka, nachádzajúca sa v Kalifornii, USA v pohorí Kaskádové vrchy. Je to najjužnejšia sopka Kaskádových vrchov a zároveň jedna z dvoch (druhá je Saint Helens), ktoré eruptovali v 20. storočí. Je súčasťou národného parku Lassen Volcanic National Park.

Je pomenovaný po dánskom kováčovi a prospektorovi Petrovi Lassenovi, ktorý sprevádzal výpravy do Kalifornie v časoch *„zlatej horúčky“*. Lassen Peak je známy aj tým že má najvyššie priemerné ročné úhrny zrážok v južnej časti pohoria. Snehová pokrývka dosahuje až 16&nbsp;m (niektoré roky až 25&nbsp;m).

## Geológia
Sopečná aktivita v oblasti Lassen Peaku sa datuje na 600&nbsp;000&nbsp;rokov vytvorením vulkánu Brokenoff. Počas 400&nbsp;000&nbsp;ročnej aktivity sa erupčné centrá presúvali na severnú stenu vulkánu, kde sa vytvorilo niekoľko lávových dómov (Bumpass Mountain, Ski Heil Peak, Reading Peak), medzi nimi aj samotný Lassen Peak pred 28&nbsp;000&nbsp;rokmi. Posledné erupcie v oblasti Lassen Peak sa odohrali v rokoch 800, 880, 980, 1650 a úplne posledná bola freatická erupcia, ktorá sa začala 30. mája 1914 a skončila sa v júni roku 1917. Odvtedy sopka nejaví žiadne známky aktivity.

## Externé odkazy
* www.volcano.si.edu - komplex Lassen Peak na Global Volcanism Program 

Kategória:Sopky Kalifornie
Kategória:Stratovulkány
Kategória:Trojtisícovky v USA
Nebeský rovník

right|thumb|300px|Nebeský rovník je voči rovine ekliptiky sklonený o 23,5°

**Nebeský rovník** alebo **svetový rovník** je kružnica na nebeskej sfére, ktorá je priemetom zemského rovníka. Jeho sklon voči rovine ekliptiky je teda tiež okolo 23,5°. Nebeské objekty v blízkosti nebeského rovníka sú viditeľné takmer na celom svete, ale kulminujú v zenite iba v tropických oblastiach.

Nebeský rovník je tiež základná rovina pre rovníkové súradnice prvého aj druhého druhu. Pri súradniciach 2. druhu je začiatkom súradnicovej sústavy jarný bod – priesečník svetového rovníka a ekliptiky. Druhý priesečník svetového rovníka a ekliptiky sa nazýva jesenný bod a nachádza sa v súhvezdí Panna.

Nebeský rovník prechádza všetkými nasledovnými súhvezdiami:
* Ryby
* Veľryba
* Býk
* Eridanus
* Orión
* Jednorožec
* Malý pes
* Hydra
* Sextant
* Lev
* Panna
* Had
* Hadonos
* Orol
* Vodnár

Kategória:Sférická astronómia
Kategória:Nebeská mechanika
Adams

**Adams** môže byť:
*veľmi časté anglické priezvisko, pozri Adams (priezvisko)
*planétka:
** 1996 Adams
** 3145 Walter Adams
** 1925 Franklin-Adams
*vrch v USA:
** pri pohorí Crestones v Colorade, pozri Adams (vrch v Colorade)
** v pohorí White Mountains v New Hampshire, pozri Adams (vrch v New Hampshire)
** v Kaskádových vrchoch v štáte Washington, pozri Adams (sopka)
** pri Cincinnati, pozri Adams (vrch pri Cincinnati)
*obec na Filipínach, pozri Adams (Ilocos Norte)
*lokalita alebo správne územie v Kanade:
**Adams (ostrov, Nunavut)
**Adams (Quebec)
**Adams (Saskatchewan)
**Adams (okres)
**Adams Township (Kanada)
*lokalita alebo správne územie v USA:
**Adams (Alabama)
**Adams (Florida)
**Adams (Illinois)
**Adams (Indiana)
**Adams (Kansas)
**Adams (Kentucky)
**Adams (Massachusetts)
**Adams (Maine)
**Adams (Minnesota)
**Adams (Mississippi)
**Adams (Severná Dakota)
**Adams (Nebraska)
**Adams (New Jersey)
**Adams (New York, mesto)
**Adams (New York,dedina)
**Adams (Oklahoma)
**Adams (Oregon)
**Adams (Pensylvánia)
**Adams (Tennessee)
**Adams (Wisconsin)
**Adams (okres Adams), Wisconsin
**Adams (okres Green), Wisconsin
**Adams (okres Jackson), Wisconsin
**Adams (Západná Virgínia)
**Adams Township (Iowa)
**Adams Township (Illinois)
**Adams Township (Indiana)
**Adams Township (Kansas)
**Adams Township (Michigan)
**Adams Township (Minnesota)
**Adams Township (Missouri)
**Adams Township (Severná Dakota)
**Adams Township (Nebraska)
**Adams Township (Ohio)
**Adams Township (Pensylvánia)
**Adams Township (Južná Dakota)
*kráter na Mesiaci, pozri Adams (kráter)
*auto zo začiatku 20. storočia, pozri Adams (automobil)
*loď Námorníctva USA:
**fregata Námorníctva USA, pozri USS Adams (1799)
**briga Námorníctva USA, pozri USS Adams (briga)
**trieda torpédoborcov Námorná Charles F. Adams (torpédoborec)
**torpédoborec USS Charles F. Adams (DDG-2)
*značka suspenzora
*skupina hrajúca hudbu typu Group Sounds

## Pozri aj
*Adams Center (New York)
*Adams Grammar School
*Adams Park, football stadium in England
**[[Alice Adams]]*, novel by Booth Tarkington
*Samuel Adams (beer)
*Adams Apple (Ontário)
*Adams Camp (Quebec)
*zátoka Adams Cove (Newfoundland a Labrador)
*rokla Adams Gulch (New Brunswick)
*Adams Landing (Alberta)
*jazero Adams Lake (Britská Kolumbia)
*North Adams
*Adamsburg
*Adamsdale
*Adamstown
*Adamsville
Zemepisný pól

náhľad|Animácia rotácie zemegule
náhľad|Sklon rotácie zemegule vzhľadom k orbitálnym súradniciam
**Zemepisný pól** alebo **geografický pól** je jeden z dvoch pevných bodov na povrchu otáčajúceho sa približne guľatého astronomického objektu, v uhlovej vzdialenosti 90 stupňov od rovníka prechádzajúci osou rotácie telesa. V kartografii sa používa na určenie počiatku súradnicovej sústavy. Nemal by sa zamieňať s magnetickým pólom.

Rozoznávame
*Severný pól
*Južný pól

## Referencie


## Iné projekty

## Externé odkazy

Kategória:Kartografia
Kategória:Polárne oblasti
Pól

**Pól** môže znamenať:
* všeobecne: 
**jedno z dvoch protiľahlých, opačných a pod. miest, postavení a pod.
**bod, ktorý je strediskom vlastnosti alebo pôsobenia nejakého výjavu
* bod na guli, ktorý má od všetkých bodov zvolenej najväčšej kružnice rovnakú vzdialenosť 90° (protipól spĺňa rovnakú podmienku)
* v geografii:
** zemepisný pól
** geomagnetický pól
** magnetický pól Zeme
* v astronómii: 
**pól (vesmírne teleso)
**magnetický pól (vesmírne teleso)
**svetový pól (nebeský pól)
**galaktický pól
**pól ekliptiky
* v matematike:
** začiatok polárnych súradníc, pozri polárne súradnice
** v analytickej geometrii: pól (polárna sústava)
** v algebrickej geometrii: sférický stred
** v teórii funkcií:
***nepodstatná singularita prvého druhu, pozri pól (funkcia viacerých komplexných premenných)
***nepodstatná singulatita n-tého rádu, pozri pól (analytická funkcia)
***bod vetvenia polárneho typu
*vo fyzike: miesto najväčšej koncentrácie siločiar silového poľa (napr. elektrického poľa, magnetického poľa), pozri napr. pól magnetu (magnetický pól) a elektrický pól
*v elektrotechnike:
**miesto, kde prúd vystupuje zo zdroja do vonkajšieho obvodu (+) alebo z neho do zdroja vstupuje (-), pozri pól (elektrický zdroj)
**časť stroja nesúca budiace vinutie na vytvorenie magnetického poľa, napr. stator dynama, pozri pól stroja

## Pozri aj
*antilogný pól (v kryštalografii)
*analogický pól (v kryštalografii)
*pravý pól (v astronómii)
*Reggeov pól
*rotačný pól (priesečník okamžitej osi rotácie so zemským povrchom)
*štvornásobný pól (multipól zložený z dvoch dipólov)
*Severný pól (názov sovietskych polárnych staníc v Severnom ľadovom oceáne)
*Pól nedostupnosti 
*pól vetrov
*pól dažďov
*pól chladu (pól zimy)
Nebeský pól

**Nebeský pól** alebo **svetový pól** je:
* a) bod na nebeskej sfére, ktorý je vzdialený 90° od všetkých bodov svetového rovníka, pričom severný svetový pól je nad geografickým severným pólom Zeme. Výška pólu nad horizontom sa rovná zemepisnej šírke miesta pozorovateľa.
* b) priesečník predĺženej rotačnej osi Zeme s nebeskou sférou (nazývaný aj **astronomický pól**) 

Svetové póly možno zistiť pozorovaním; sú to dva body na nebeskej sfére, ktoré sa nezúčastňujú na zdanlivom dennom pohybe ostatných bodov okolo svetovej osi. Severný svetový pól je v blízkosti Polárky, južný svetový pól v súhvezdí Oktant („južná Polárka“, hviezda Sigma Octantis, známa ako Polaris Australis). Vďaka obom hviezdam sa dá zistiť približná poloha pólov a meranie výšky nad horizontom udáva hodnotu zemepisnej šírky (pre ad a) ).

Svetové póly sa časom posúvajú vplyvom precesie (stredný pól) a nutácie (skutočný pól). Poloha pólov Zeme sa premiestňuje na jej povrchu vplyvom posunu rotačnej osi Zeme (výška pólu) a určuje sa v rámci geografického určenia polohy.

Kategória:Sférická astronómia
Jefferson

**Jefferson ** môže byť:
* časté anglické priezvisko a krstné meno (napríklad Thomas Jefferson)
* vrch v USA ( alebo *Jefferson Mountain*):

* lokalita v USA
** Jefferson (Colorado)
** Jefferson (Georgia)
** Jefferson (Iowa)
** Jefferson (Maine)
** Jefferson (Maryland)
** Jefferson (New Hampshire)
** Jefferson (New York)
** Jefferson (North Carolina)
** Jefferson (Oregon)
** Jefferson (Texas)
* county v USA:
** Jefferson County (Alabama)
** Jefferson County (Arkansas)
** Jefferson County (Colorado)
** Jefferson County (Florida)
** Jefferson County (Georgia)
** Jefferson County (Idaho)
** Jefferson County (Illinois)
** Jefferson County (Indiana)
** Jefferson County (Iowa)
** Jefferson County (Kentucky)
** Jefferson County (Missouri)
** Jefferson County (Nebraska)
** Jefferson County (New York)
** Jefferson County (Ohio)
** Jefferson County (Oklahoma)
** Jefferson County (Pensylvánia)
** Jefferson County (Tennessee)
** Jefferson County (West Virginia)
** Jefferson County (Wisconsin)
** Jefferson County (Oregon)
** Jefferson County (Texas)
** Jefferson County (Kansas)
** Jefferson County (Mississippi)
** Jefferson County (Montana)
** Jefferson County (Washington)
* Jefferson Parish (Louisiana)
* township v USA:
** Jefferson Township (Michigan (dve rovnomenné mestá)
** Jefferson Township (New Jersey)
** Jefferson Township (Pensylvánia) (9 rovnomenných  miest)
* osada v Kanade, pozri Jefferson (Alberta)
* viackrát navrhovaný nový štát USA pokrývajúci časti dnešného Oregonu a Kalifornie, pozri Jefferson (štát USA)
* teritórium USA v rokoch 1859-1861 v dnešnom Colorade, pozri Jefferson Territory,
* hlavné mesto fiktívnej Yoknapatawpha County Williama Faulknera

## Pozri aj
* Jefferson Avenue Historic District
* Jefferson Barracks Military Post (bývalé stanovisko Armády USA pri Lemay v štáte Missouri)
* Jefferson Literary and Debating Society (študentská spoločnosť na University of Virginia
* Jeffersonovci (animovaný seriál USA)
* Jefferson Airplane (hudobná skupina, neskôr premenovaná na Jefferson Starship)
* Jeffersonville (Indiana)
* Jeffersonville (Pensylvánia)
* Jefferson City (Missouri)
* Jefferson City (Montana)
* Jefferson City (Tennessee)
Faeton červenozobý

náhľad|Faeton červenozobý
náhľad| ''Phaethon aethereus''
**Faeton červenozobý** alebo **faeton belohlavý** () je druh vtáka z čeľade faetonovité.

Je to slabý plavec, ktorý na hladine trávi iba málo času, vďaka vynikajúcim letovým schopnostiam sa často vyskytuje na otvorenom mori, stovky kilometrov od pevniny. Korisť loví ponáraním sa zo strmhlavého letu. Jeho korisťou sú najmä „lietajúce“ ryby. Má hodvábne biele perie s ružovým nádychom. Prostredné kormidlovacie perá má extrémne predĺžené. Mávanie chvostom zo strany na stranu je súčasťou ceremoniálu toku, ktorý sa odohráva v povetrí. Je jedným z troch druhov čeľade faetonovitých, vyskytujú sa iba v tropických oblastiach. Preto sa po anglicky nazývajú „tropic birds“ (tropické vtáky).

## Súhrnné informácie
* Dĺžka: 78-81 cm
* Hmotnosť: 600-825 g
* Operenie: Pohlavia sú si podobné
* Výskyt: V. Pacifik, stredný Atlantik, Indický oceán
* Migrácia: Sťahovavý
* Status: Menej ohrozený (podľa dostupných údajov)
* Biotopy výskytu: Pobrežia, otvorené more a oceán

## Iné projekty

Kategória:Faetonovité
Nutácia

right|200px

**Nutácia** je mierny nepravidelný pohyb osi rotácie osovo symetrického objektu, napríklad gyroskopu alebo planéty.

Nutácia Zeme je pohyb skutočného pólu okolo stredného pólu po kružnici v zápornom smere s periódou 18,61 rokov. Príčinou sú periodické zmeny gravitačných účinkov Mesiaca na rotujúci zemský elipsoid.

Kategória:Astrometria
Čmeľovec kubánsky

**Čmeľovec kubánsky** (iné názvy: **čmeľovec včelí, kalypta menšia, medovec menší, kolibrík kubánsky, kolibrík čmeliakový, kolibrík včelí**, lat.
*Mellisuga helenae*) je vták z čeľade kolibríkovité, ktorý sa považuje za najmenšieho vtáka na svete. 

Samec váži iba 1,5 gramu. Operenie je zvrchu zelenkasté, na spodnej časti tela sivasté; hlava a golier sú iskrivo ohnivočervené. Samica je o niečo väčšia, váži 2 gramy, a nemá trblietavé sfarbenie hlavy a krku. Medovec sa živí prevažne nektárom, pričom sa vznáša v horizontálnej polohe pred kvetmi a strká do nich krátky rovný zobák. Vajcia sú menšie ako hrášok – majú sotva 5 milimetrov.

## Súhrnné informácie
* Dĺžka: 5-6 cm
* Hmotnosť: Do 2 g
* Operenie: Pohlavia sa líšia
* Výskyt: Kuba, ostrov Isle of Pines
* Migrácia: Stály
* Status: Menej ohrozený (podľa dostupných údajov)
* Biotopy výskytu: Tropické lesy

## Referencie

## Iné projekty

Kategória:Kolibríkovité
Kategória:Takmer ohrozené druhy